b'\n_START_ARTICLE_\nIvan Georgijevi\xc4\x8d Petrovski\n_START_SECTION_\n\xc5\xbdivljenje in delo\n_START_PARAGRAPH_\nPetrovski je bil univerzitetni profesor v Moskvi. Pou\xc4\x8deval je na Matemati\xc4\x8dnem in\xc5\xa1titutu Steklova. Doktoriral je na Dr\xc5\xbeavni univerzi v Moskvi (MGU) pod mentorstvom Jegorova. Njegovo delo je obsegalo v glavnem teorijo parcialnih in navadnih diferencialnih ena\xc4\x8db, algebrsko geometrijo in teorijo verjetnosti. Veliko je prispeval k re\xc5\xa1itvi Hilbertovega 19. in 16. problema. Leta 1945 je odkril topolo\xc5\xa1ke pogoje za obmo\xc4\x8dje, kjer je fundamentalna re\xc5\xa1itev linearne parcialne diferencialne ena\xc4\x8dbe hiperboli\xc4\x8dnega tipa enaka ni\xc4\x8d. Obmo\xc4\x8dje se po njem imenuje lakuna Petrovskega. Njegovo delo na tem podro\xc4\x8dju so posplo\xc5\xa1ili in posodobili Atiyah, Bott in G\xc3\xa5rding (1970, 1973). Raziskoval je teorijo problemov mejnih vrednosti, teorijo verjetnosti (verjetnostni ra\xc4\x8dun) in topologijo algebrskih krivulj in ploskev._NEWLINE_Vplival je na Gelfandovo delo. \xc5\xa0klovski mu je leta 1975 posvetil knjigo \xc5\xbdivljenje in smrt zvezd._NEWLINE_Med letoma 1951 in 1973 je bil rektor MGU. OD leta 1946 je bil \xc4\x8dlan Sovjetske akademije znanosti. Leta 1969 je prejel red heroja socialisti\xc4\x8dnega dela.'